一堆红雪媚青春,惜别须教泪满巾。
好在明年莫憔悴,校书兼是爱花人。
岫诸亲友折花酌酒於明秀峰下,仍借东坡先生赤壁词韵,出妙语以惜别。辄亦继作,致言叹不足之意倦游老眼,负梅花京洛,三年春物。明秀高峰人去后,冷落清辉绝壁。花底年光,山前爽气,别语挥冰雪。摩挲庭桧,耐寒好在霜杰。人世长短亭中,此身流转,几花残花发。只有平生生处乐,一念犹难磨灭。放眼南枝,忘怀樽酒,及此青青发。从今归梦,暗香千里横月。
寒云崩腾不成雪,北风吹窗灯半灭。
病来废饮卧无眠,一夜吟诗声不绝。
南城三俊生契阔,想对寒炉掉吟舌。
留行一日谁有情,慰我与君千里别。
道长尘土疲马愁,岁晚风霜敝裘裂。
人生何用读书史,文字未补囊中阙。
驱驰所幸一饱耳,士而谋食愧前哲。
何能天独啬吾曹,自应所学为之孽。
虽然此事予不悔,昔学固知今日拙。
欲持琬琰易羊皮,玩之已久安能辏
万端毕竟有天命,计较何须论琐屑。
劳歌无和坐达明,晓鼓冬冬堕残月。
梁苑昔倾盖,膺门尝赠鞭。
几回留客舍,四纪度星躔。
染翰频穿砚,翻书屡绝编。
文章传累世,功业慕当年。
怀宝思求售,趋时辄遘邅。
宋忠徒问卜,孟子本知天。
得丧时难必,穷通命使然。
半生淹贡部,晚节困乘田。
事监才非称,歊喧性未便。
畏途嗟坎壈,野思忆潺湲。
解绂无终竞,同袍每共怜。
老来心更逸,归去乐应全。
凤融翔千仞,鲵蟠入九渊。
旧交尤惜别,后学欲钻坚。
湖峤新营第,河滨促放船。
一经勤教子,三径往邻贤。
顾我今耆艾,投间竚冶甄。
何时江海上,拂榻重相延。
王事圭峰下,将还禁漏余。偶欢新岁近,惜别后期疏。
雪罢见来吏,川昏聊整车。独吟多暇日,应寄柏台书。
我衰惜别离,数日辄作恶。
老怀自当尔,尝恐儿辈觉。
君哭如璠玙,似可完台阁。
莫辞簿书苦,亦有宦游乐。
久厌黄田鱼,去听华亭鹤。
亭下有高士,滴露草玄学。
持诗道甫讯,进千复前谷。
间我今何如,凝顽胜如昨。
山绕孤城水拍空,惜无残月照疏桐。
江干云断夜来雨,木末凉生秋到风。
六代兴亡知寺古,老禅神异载碑丰。
诗成极目苍茫里,惜别情怀醉梦中。
西